Diari Oficial de la Generalitat Valenciana


Sumari del DOGV 5076, del 23-08-2005 (2005/8924)

RESOLUCIÓ de 27 de juliol de 2005, de la Directora General de Relacions amb les Corts i Secretariat del Govern de la Presidència de la Generalitat Valenciana, per la qual es disposa la publicació del Conveni entre la Generalitat Valenciana i l'Agencia Notarial de Certificación per a establir la col·laboración tècnica entre l'Agencia Notarial de Certificación i l'Autoritat Certificadora de la Generalitat Valenciana.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5076

Data del DOGV
:   23-08-2005

Secció del DOGV
:   III. CONVENIS I ACTES - A) CONVENIS INTERADMINISTRATIUS

Número del document
:   2005/8924


Data del document
:   27-07-2005

Organisme emissor
:   Presidència de la Generalitat

Tipus de document
:   Resolució

Descriptors 

:   * telecomunicació
    * comunicació de dades
    * signatura electrònica
    * cooperació administrativa

RESOLUCIÓ de 27 de juliol de 2005, de la Directora General de Relacions amb les Corts i Secretariat del Govern de la Presidència de la Generalitat Valenciana, per la qual es disposa la publicació del Conveni entre la Generalitat Valenciana i l'Agencia Notarial de Certificación per a establir la col·laboración tècnica entre l'Agencia Notarial de Certificación i l'Autoritat Certificadora de la Generalitat Valenciana. [2005/8924]
  
Subscrit, després de la tramitació prèvia reglamentària, entre la Generalitat Valenciana i l'Agencia Notarial de Certificación, l'11 de maig de 2005, un Conveni Marc per a establir la col·laboración tècnica entre l'Agencia Notarial de Certificación i l'Autoritat Certificadora de la Generalitat Valenciana, i en compliment del que establix l'article 3.4 del Decret 20/1993, de 8 de febrer, del Govern Valencià, cal publicar en el Diari Oficial de la Generalitat Valenciana l'esmentat Conveni, que ha quedat inscrit en el Registre de Convenis amb el número 0421/2005, i que figura com a annex d'esta Resolució.
  
València, 27 de juliol de 2005.- La Directora General de Relacions amb les Corts i Secretariat del Govern: Alida C. Mas Taberner.
  
CONVENI ENTRE LA GENERALITAT VALENCIANA I L' AGENCIA NOTARIAL DE CERTIFICACIÓN PER A ESTABLIR LA COL·LABORACIÓ TÈCNICA ENTRE L'AGENCIA NOTARIAL DE CERTIFICACIÓN I L'AUTORITAT CERTIFICADORA DE LA GENERALITAT VALENCIANA
  
Reunits
  
D'una banda, Blanca Martínez de Vallejo Fuster, que actua en l'exercici del seu càrrec com a autoritat certificadora de la Generalitat Valenciana en virtut del seu nomenament com a secretària autonòmica de Telecomunicacions i Societat de la Informació d'acord amb el disposa l'article 23 del Decret 182/2004, d'1 d'octubre, del Consell de la Generalitat, i en nom i representació de la Generalitat Valenciana, en virtut de les competències atribuïdes en el Decret 87/2002, de 30 de maig, del Govern Valencià, pel qual es regula la utilització de la firma electrònica avançada en la Generalitat Valenciana.
  
D'una altra banda, José Javier Escolano Navarro, en qualitat de conseller delegat de l'Agencia Notarial de Certificación, SLU, amb CIF B-83395988 i amb domicili al passeig del General Martínez Campos, 46, 28467 Madrid, facultat per a la firma del present conveni d'acord amb el que establix els seus mateixos estatuts, segons l'escriptura de constitució de la societat de 26 de juliol de 2002 i l'escriptura d'elevació a públic dels acords socials, atorgada el dia 19 de setembre de 2002.
  
Els que intervenen afirmen i reconeixen recíprocament la seua capacitat i vigència de les seues respectives facultats per a realitzar el present conveni, i, a l'efecte,
  
Manifesten
  
Que la Llei 59/2003, de 19 de desembre, de Firma Electrònica, regula l'ús de la firma electrònica, el reconeixement de la seua eficàcia jurídica i la prestació al públic de servicis de certificació, i l'àmbit subjectiu s'estén a tots els prestadors de servicis establits a Espanya.
  
Que la Generalitat València ha promulgat el Decret 87/2002, de 30 de maig, del Govern Valencià, pel qual es regula la utilització de la firma electrònica avançada en la Generalitat Valenciana té com a objectiu establit en l'article 1 a), la regulació de l'ús de la firma electrònica avançada en l'àmbit de la Generalitat Valenciana, les seues entitats autònomes i empreses dependents, i en les relacions que puguen establir amb totes estes els ciutadans, les empreses i les altres administracions públiques. A més, segons establix l'article 3.2.a), del mateix decret, es fomentarà l'accés dels ciutadans i la resta d'organitzacions, tant locals com nacionals, a les tecnologies de la informació i de les comunicacions, que facen possible l'accés a la firma electrònica.
  
Que la utilització de les tecnologies de la informació en les relacions amb l'administració pública i els ciutadans, amb la finalitat de facilitar la interacció i les transaccions dels distints servicis en línia, és un element clau per a la millora dels servicis públics, que ha de ser objecte d'impuls i d'atenció per ambdós parts.
  
Que ANCERT és una autoritat de certificació dedicada a prestar servicis de certificació pel qual es complixen les disposicions vigents establides en la Llei 59/2003, de firma electrònica i que disposa de l'autoritat de certificació arrel denominada ANCERT certificats CGN la qual emet certificats arrel per a l'autoritat de certificació subordinada ANCERT certificats FERN. Esta autoritat de certificació subordinada emet certificats electrònics reconeguts per a tots els notaris establits en territori espanyol denominant-se certificats FERN.
  
Entre els usos previstos del dits certificats FERN, en compliment de la Llei 24/2001, s'inclou la remissió de còpies telemàtiques amb valor de còpies autoritzades, comunicacions, parts, declaracions i autoliquidacions tributàries, sol·licituds o certificats, per via electrònica, a altres notaris, als registres de la propietat, mercantils o de béns mobles, a les administracions públiques o a qualsevol òrgan jurisdiccional, sempre en l'àmbit de la competència notarial.
  
Que l'autoritat de certificació arrel ANCERT certificats CGN emet també certificats arrel per a l'autoritat de certificació subordinada ANERT certificats per a empleats. Esta autoritat de certificació subordinada emet certificats electrònics reconeguts denominats certificats per a empleats per als empleats de notaries i col·legis notarials. Cada col·legi notarial és el responsable del registre dels seus empleats, que actua com a autoritat de registre.
  
Que, a més del dits certificats, les altres autoritats de certificació subordinades d'ANCERT emeten els següents certificats:
  
- Certificats notarials personals: s'expedixen a persones físiques i són certificats electrònics reconeguts utilitzats per a generar la firma electrònica reconeguda.
  
- Certificats notarials personals de representació personal: s'expedixen per a persones físiques en representació d'una altra persona física i són certificats electrònics reconeguts utilitzats per a generar la firma electrònica reconeguda.
  
- Certificats notarials corporatius: s'expedixen a persones jurídiques i entitats sense personalitat jurídica i són utilitzats per a generar la firma electrònica reconeguda en les relacions que mantinga la persona jurídica amb les administracions públiques, o en la contractació de béns o servicis que siguen propis o concernents al seu gir o trànsit ordinari amb garantia de la identitat del subscriptor del certificat, d'acord amb allò que s'ha establit en els articles 11 i següents de la Llei 59/2003, de Firma electrònica.
  
- Certificats notarials corporatius de representació: s'expedixen a persones físiques i són certificats electrònics reconeguts utilitzats per a generar la firma electrònica reconeguda.
  
- Certificats corporatius de corporacions de dret públic: s'expedixen per a personal i col·legiats d'una corporació de dret públic i són certificats electrònics reconeguts utilitzats per a generar la firma electrònica reconeguda.
  
Que ANCERT està interessada que la Generalitat Valenciana admeta els seus sistemes de firma electrònica per a la seua utilització en les relacions amb esta, per a possibilitar l'accés i la capacitat de tramitació de les seues relacions amb l'administració que actualment es realitzen per altres mitjans i sense les garanties de seguretat que el certificat digital aporta.
  
Que la Generalitat València s'ha constituït com a autoritat de certificació per a identificar els ciutadans de la Comunitat Valenciana (ACCV) en les seues relacions amb l'administració.
  
Que tant la Generalitat Valenciana com ANCERT tenen voluntat de reconéixer els certificats expedits per cada un d'estos, i se salvaguarden les garanties de cada procediment, i sempre que això siga possible, i és per això que les dos parts estan interessades en la firma del present conveni per a garantir l'autenticitat, integritat i conservació dels documents, a través de la firma electrònica, la qual proporciona l'adequada seguretat jurídica, al mateix temps que facilita als ciutadans les relacions amb l'administració a través de tècniques i mitjans electrònics, informàtics i telemàtics, i establir una relació de confiança en els certificats emesos per ACCV i per ANCERT.
  
És per això que es formalitza el present conveni de col·laboració d'acord amb les següents:
  
Clàusules
  
Primera. Finalitat de l'acord marc
  
El present acord té per objecte coordinar l'actuació tècnica d'ANCERT i la Generalitat Valenciana en les activitats relacionades amb la implantació del certificació digital i la firma electrònica en l'àmbit de la notaria i la seua relació amb l'administració.
  
Les dos entitats col·laboren tècnicament per a adaptar en les seues aplicacions el certificat digital de l'altra com a identificador digital i element de generació de firma electrònica avançada per a les relacions entre els usuaris de certificats digitals expedits per ANCERT i l'Autoritat de Certificació de la Comunitat Valenciana.
  
Segona. Seguiment d'acord
  
La col·laboració entre les parts està encaminada a les accions següents:
  
- Mantindre la col·laboració dels certificats respectius per a la possible integració de determinat processos entre els ciutadans, els notaris i la Generalitat Valenciana. A tal fi, les parts es comprometen:
  
a. Mantindre l'acord de reconeixement i validació entre les parts durant la vigència d'este acord.
  
b. La Generalitat Valenciana promourà l'ús dels certificats digitals, sempre que les característiques del servici ho permeta, en els procediments que es tramiten en les seues mateixes unitats o organismes administratius que requerisquen la utilització de certificats digitals de persona física amb fins d'identificació, de generació de firma electrònica o de xifrat d'informació. No obstant això, els titulars de les conselleries podran completar, en l'àmbit de les seues respectives competències, totes les disposicions siguen necessàries que per a la regulació de l'ocupació de la firma electrònica avançada en els procediments administratius de la seua competència, mentre resulte convenient o necessari per a una adequada gestió.
  
Tercera. Obligacions de la Generalitat Valenciana
  
La Generalitat Valenciana es compromet a desenrotllar els sistemes informàtics necessaris perquè els usuaris puguen tramitar per via telemàtica els procediments de l'administració de la Generalitat Valenciana en què es requerisca firma electrònica.
  
A més, haurà de complir les obligacions establides en l'article 20 de la Llei 59/2003, de 19 de desembre, de firma electrònica, entre altres:
  
- Garantir que puga determinar-se amb precisió la data i l'hora en què es va expedir un certificat o es va extingir o es va suspendre la seua vigència.
  
- Demostrar la fiabilitat necessària per a prestar servicis de certificació.
  
- Garantir la rapidesa i seguretat en la prestació del servici.
  
- Emprar personal amb la qualificació, els coneixements i l'experiència necessaris per a la prestació dels servicis de certificació oferit i els procediments de seguretat i de gestió adequats en l'àmbit de la firma electrònica.
  
- Utilitzar sistemes i productes fiables que estiguen protegits contra tota alteració i que garantisquen la seguretat tècnica i, si és procedent, criptogràfica dels processos de certificació a què servix de suport.
  
- Prendre mesures contra la falsificació de certificats, i garantir la confidencialitat de les dades de creació de firma durant el procés de generació i la seua entrega per un procediment segur al firmant.
  
- Conservar registrada tota la informació i documentació relativa a un certificat reconegut, i les Declaracions de Pràctiques de Certificació vigents en cada moment, durant almenys quinze anys, de manera que puguen verificar-se les firmes efectuades amb este.
  
- Utilitzar sistemes fiables per a emmagatzemar els certificats que permeten comprovar la seua autenticitat i impedir que persones no autoritzades alteren les dades, restringisquen la seua accessibilitat en els supòsits o a les persones que el firmant haja indicat i permeten detectar qualsevol canvi que afecte a estes condicions de seguretat.
  
- Facilitar a ANCERT els mitjans suficients per a comprovar l'estat de validesa o revocació dels certificats emesos per l'Autoritat de Certificació de la Comunitat Valenciana.
  
Quarta. Obligacions d'ANCERT
  
Per la seua banda, ANCERT també haurà de complir les obligacions establides en l'article 20 de la Llei 59/2003, de 19 de desembre, de Firma Electrònica, sobre firma electrònica; entre altres:
  
- Garantir que puga determinar-se amb precisió la data i hora en què es va expedir un certificat o es va extingir o es va suspendre la seua vigència.
  
- Demostrar la fiabilitat necessària per a prestar servicis de certificació.
  
- Emprar personal amb la qualificació, els coneixements i l'experiència necessaris per a la prestació dels servicis de certificació oferit i els procediments de seguretat i de gestió adequats en l'àmbit de la firma electrònica.
  
- Utilitzar sistemes i productes fiables que estiguen protegits contra tota alteració i que garantisquen la seguretat tècnica i, si és procedent, criptogràfica dels processos de certificació a què servix de suport.
  
- Prendre mesures contra la falsificació de certificats, i garantir la confidencialitat de les dades de creació de firma durant el procés de generació i la seua entrega per un procediment segur al firmant.
  
- Conservar registrada tota la informació i documentació relativa a un certificat reconegut, i les Declaracions de Pràctiques de Certificació vigents en cada moment, durant almenys quinze anys, de manera que puguen verificar-se les firmes efectuades amb este.
  
- Utilitzar sistemes fiables per a emmagatzemar els certificats que permeten comprovar la seua autenticitat i impedir que persones no autoritzades alteren les dades, restringisquen la seua accessibilitat en els supòsits o a les persones que el firmant haja indicat i permeten detectar qualsevol canvi que afecte a estes condicions de seguretat.
  
- Facilitar a la Generalitat Valenciana els mitjans suficients per a comprovar l'estat de validesa o revocació dels certificats emesos per ANCERT.
  
Cinquena. Efectivitat i duració del present conveni
  
El present conveni serà efectiu des de la data de la firma, i estendrà la seua vigència per un termini de 3 anys, i es podrà prorrogar automàticament per períodes anuals si no concorre manifestació en contra per alguna de les parts amb una antelació mínima d'un mes a la data de venciment.
  
Sisena. Revisió del conveni
  
Tant la Generalitat Valenciana com ANCERT podran proposar la revisió d'este conveni en qualsevol moment per a introduir les modificacions que estimen pertinents.
  
Setena. Resolució del conveni
  
La Generalitat Valenciana podrà resoldre el present conveni quan ANCERT incomplira greument o de forma reiterada les seues obligacions arreplegades en la clàusula quarta d'este conveni.
  
Per la seua banda, ANCERT podrà resoldre el present conveni quan hi haguera incompliment de les obligacions de la Generalitat Valenciana establides en la clàusula tercera.
  
Huitena. Duració
  
El present conveni serà efectiu des de la data de la firma, i estendrà la seua vigència per un termini de 3 anys, i es podrà prorrogar automàticament per períodes anuals si no concorre manifestació en contra per alguna de les parts amb una antelació mínima d'un mes a la data de venciment.
  
Novena. Protecció de dades personals
  
El tractament de les dades personals que necessiten les parts que firmen el present conveni, per al desenrotllament de servicis de certificació, se subjecten al que disposa la Llei Orgànica 15/1999, de 13 de desembre, de Protecció de Dades de Caràcter Personal, i en les disposicions dictades en el seu desenrotllament.
  
Deu. Dret aplicable i resolució de conflictes
  
La prestació dels servicis de certificació que s'arrepleguen en el present conveni es realitzarà d'acord amb el que disposa la Llei 59/2003, de 19 de desembre, de Firma Electrònica, i en el Decret del Govern Valencià 87/2002, de 30 de maig, sobre Firma Electrònica, i en les disposicions dictades en el seu desenrotllament, o aquelles que siguen aplicables.
  
Per mitjà de la firma del present conveni, les parts es comprometen a resoldre de mutu acord les incidències que puguen sorgir en el seu compliment.
  
Les qüestions litigioses que sorgisquen entre les parts durant el desenrotllament i execució del present conveni se sotmetran a la jurisdicció contenciosadministratiu, de conformitat amb el que disposa la Llei 29/1998, de 13 de juliol, Reguladora de la Jurisdicció Contenciosadministrativa.
  
I, com a prova de conformitat, les dos parts firmen el present conveni, en dos exemplars a un sol efecte.
  
València, 11 de maig de 2005.
  
La secretaria autonòmica de Telecomunicacions i Societat de la Informació: Blanca Martínez de Vallejo Fuster
  
El conseller-delegat d'ANCERT: José Javier Escolano Navarro.